
Bucureşti, 15 mai 2018
                                                                  Nr. 4c-6/115
PL x. 131/2018




Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.115/2017 pentru modificarea şi completarea unor acte normative trimis, spre dezbatere în fond, în procedură de urgență, Comisiei pentru administrație publică și amenajarea teritoriului, cu adresa nr. PLx. 131 din 19 martie 2018.
PREŞEDINTE,
Florin Claudiu ROMAN

Bucureşti, 15 mai 2018
                                                                  Nr. 4c-6/115

PL x. 131/2018

RAPORT 
asupra proiectului de Lege privind aprobarea Ordonanţei de urgenţă a Guvernului nr.115/2017 pentru modificarea şi completarea unor acte normative

În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare Comisia pentru administrație publică și amenajarea teritoriului a fost sesizată spre dezbatere, în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.115/2017 pentru modificarea şi completarea unor acte normative, trimis cu adresa nr. PL x. 131 din 19 martie 2018, înregistrat cu nr. 4c-6/115 din 19 martie 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Consiliul Legislativ a avizat favorabil proiectul de lege cu observații și propuneri, conform avizului nr. 1186 din 28 decembrie 2017.
Comisia pentru muncă și protecție socială a avizat favorabil proiectul de lege, conform avizului nr.4c-7/241 din 3 aprilie 2018.
Proiectul de lege supus dezbaterii are ca obiect de reglementare modificarea şi completarea unor acte normative, astfel încât aparatul de lucru al viceprim-ministrului să fie organizat în cadrul aparatului de lucru al Guvernului. În aparatul propriu de lucru al viceprim-ministrului îşi vor desfăşura activitatea secretari de stat şi consilieri de stat numiţi, respectiv, eliberaţi din funcţie prin decizia primului-ministru, la propunerea viceprim-ministrului.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege și avizul Consiliului Legislativ în ședința din 15 mai 2018.
Din numărul total de 24 membri ai Comisiei au participat la dezbateri 23 deputaţi.

În urma dezbaterii, membrii Comisiei au hotărât, cu majoritate de voturi (1 vot împotrivă și 2 abțineri), adoptarea proiectul de Lege privind aprobarea Ordonanţei de urgenţă a Guvernului nr.115/2017 pentru modificarea şi completarea unor acte normative în forma adoptată de Senat.
În raport de obiectul şi conţinutul său,  proiectul de lege face parte din categoria legilor organice.

                        
PREŞEDINTE, 


   
SECRETAR,



Florin-Claudiu ROMAN 
 
 Simona BUCURA-OPRESCU
 Sef serviciu, Sofia Chelaru

 Consilier parlamentar, Nicoleta Toma

